
ZAPISNIK
1. (koresp.) seje komisije RZS za usposabljanje v ribištvu 
v tem mandatu


- 	k o m i s i j a :	predsednik: Djordje Vučković;
			člani: mag. Matej Luštek, Mohor Slatner, Peter Valič, Anton Vozelj;

Seja je potekala po elektronski pošti od 12.2.2021 do vključno 17.2 2021.


Dnevni red: 
1. Pregled in obravnava zapisnika 3. sestanka komisije ter poročilo o realizaciji sklepov.
2. Obravnava poročila o izvedenih višjih oblikah usposabljanj in ribiških izpitov za leto 2020
3. Obravnava predloga plana dela komisije za leto 2021 .
4. Obravnava in opredelitev rokov višjih oblik izobraževanj in izpitov za leto 2021.
5. Obravnava organizacije in izvedbe seminarjev za ribiški izpit in ribiških izpitov na daljavo v primeru    veljave omejitvenih ukrepov zaradi Covid-19
6. Obravnava in opredelitev rokov za izvedbo usposabljanja za pridobitev naziva športni delavec v sladkovodnem ribištvu.
7. Obravnava in opredelitev rokov za izvedbo usposabljanj vodstev ribiških družin v letu 2021.
8. Razno


AD1
Pregled in obravnava zapisnika 3. sestanka komisije ter poročilo o realizaciji sklepov.

Zapisnik in poročilo o realizaciji sklepov so člani komisije prejeli v pisni obliki v gradivu za sejo. Na podano vsebino ni bilo pripomb.

Sprejet je bil:
Sklep 1: člani komisije potrjujejo zapisnik 3. sestanka KUR in poročilo o realizaciji sklepov.

AD2
Obravnava poročila o izvedenih višjih oblikah usposabljanj in ribiških izpitov za leto 2020

Poročilo o izvedenih višjih oblikah usposabljanj in ribiških izpitov so člani prejeli v pisni obliki. Ugotovljeno je bilo, da so se od načrtovanih usposabljanj izvedla le tri usposabljanja (elektroribolov in ribiški čuvaji), ostala so bila odpovedana zaradi epidemije Covid-19. Ugotovljeno je bilo tudi, da sta bila izvedena dva posveta, dva sta bila odpovedana zaradi epidemije Covid-19. Iz poročila je razvidno, da so ribiške izpite zaradi epidemije Covid-19 izvedle le tri ZRD. 

Sklep 2: sprejme se poročilo o izvedenih seminarjih za višje oblike usposabljanj. 
Sklep 3: sprejme se poročilo o izvedbi ribiških izpitov v letu 2020.

AD3
Obravnava predloga plana dela komisije za leto 2021 .

Predlog so člani prejeli v pisni obliki in predvideva organiziranje izpitnih rokov za ribiške izpite (območja posameznih ZRD), usposabljanja inštruktorjev pripravnikov v RD in organiziranje seminarjev in izpitov višjih oblik usposabljanj (športni delavci, ribiški gospodarji, ribiški čuvaji, elektroribolov in obnovitveni, mentorji mladih članov). Predvideva tudi posodobitev strokovne literature (ribiški priročnik, priročnik za elektroribolov in prvo pomoč). Na področju usposabljanja vodstev ribiških družin se izvedejo seminarji, ki se v letu 2020 niso mogli izvesti zaradi epidemije. Vsa usposabljanja se izvedejo v skladu s preventivnimi in omejitvenimi ukrepi, povezanih z epidemijo Covid-19.

Sprejet je bil:
Sklep 4: sprejme se predlog plana dela KUR za leto 2021.

AD4
Obravnava in opredelitev rokov višjih oblik izobraževanj in izpitov za leto 2021.

Gradivo so člani komisije prejeli v pisni obliki. Komisija je predlagala naslednja usposabljanja:
	Usposabljanje
	Datum izvedbe
	Datum izpita

	Elektroribolov – osnovno usposabljanje
	27.3. in 10.4.2021
	24.4.2021

	Elektroribolov – obnovitveni
	jeseni

	Ribiški čuvaji – osnovno*
	15. (22.).5. in 22. (29).5.2021
	5. (12). 6.2021

	Ribiški čuvaji – obnovitveni*
	5.(12).6.2021

	Ribiški gospodarji
	17.4. in 8.5.2021
	22.5.2021

	Mentorji mladih ribičev
	Muharski tabor – maj 2021

	Inštruktorji pripravnikov
	jeseni


*potrebna je uskladitev s predavatelji
Komisija je podala stališče, da se izvedba višjih oblik usposabljanj, zaradi zahtevnosti vsebine in praktičnega usposabljanja, ne izvaja na daljavo. Ker pa ribiške družine izkazujejo potrebo po usposabljanjih in posledično lahko pride zaradi pomanjkanja strokovnega kadra do težav pri izvajanju ribiškega upravljanja, komisija predlaga, da se v nujnih in konkretnih primerih ugotovijo možnosti njihove izvedbe.

Sprejet je bil:
Sklep 5: sprejme se načrtovana opredelitev rokov višjih oblik usposabljanj za leto 2021, ki se izvedejo, če bodo to dopuščali omejitveni ukrepi vlade.
Sklep 6: sprejme se sklep, da se v nujnih primerih preveri in ugotovi možnost izvedbe posamezne višje oblike usposabljanja oz. da se poišče rešitev v medsebojni pomoči RD.

AD5
Obravnava organizacije in izvedbe seminarjev za ribiški izpit in ribiških izpitov na daljavo v primeru    veljave omejitvenih ukrepov zaradi Covid-19.

Gradivo in osnutek protokola izvajanja ribiških izpitov na daljavo so člani komisije prejeli v pisni obliki. Komisija meni, da je glede na omejevalne ukrepe Vlade RS zaradi epidemije Covid-19, smiselno organizirati seminarje za ribiški izpit na daljavo, če se pokaže interes. Član komisije, Mohor Slatner, je pripravljen samostojno izvesti seminar na daljavo. Komisija predlaga dve opciji: izpitne komisije za posamezne RD oz. ZRD ali enotno komisijo na ravni RZS. Komisija predlaga tudi, da se uporabi protokol izvajanja seminarjev in ribiških izpitov, ki je podan v gradivu in sta ga pripravila sekretar RZS ter član KUR, Mohor Slatner.

Sprejet je bil:
Sklep 7: sprejme se sklep, da se v primeru podaljševanja omejitvenih ukrepov lahko organizirajo seminarji za ribiški izpit na daljavo.
Sklep 8: sprejme se sklep, da se imenujejo izpitne komisije za posamezne RD oz. ZRD za opravljanje ribiških izpitov na daljavo oz. če RD oz. ZRD izkažejo takšen interes, se imenuje ena izpitna komisija RZS za izvedbo ribiških izpitov na daljavo za tiste RD oz. ZRD, ki izrazijo takšno željo.
Sklep 9: sprejme se sklep, da se za izvedbo ribiških izpitov na daljavo uporabi protokol, ki ga je kot osnutek pripravil sekretar RZS, dopolnil pa član KUR, Mohor Slatner. Oba  imenovana naj protokol pripravita v dokončni obliki, ki bo podlaga za praktično uporabo.

AD6
Obravnava in opredelitev rokov za izvedbo usposabljanja za pridobitev naziva športni delavec v sladkovodnem ribištvu.

Gradivo je komisija prejela v pisni obliki. Glede programa usposabljanja za naziv Športni delavec v sladkovodnem ribištvu, ki je verificirano s strani pristojnega ministrstva, po programu, ki ga je pripravila RZS v letu 2020, komisija predlaga, da se usposabljanje izvaja na podlagi tega programa ter načrta, ki ga pripravi tekmovalna komisija RZS. Za usposabljanje je prijavljenih 38 kandidatov.

Sprejet je bil:
Sklep 10: sprejme se sklep, da se usposabljanja za športne delavce organizira in izvede na podlagi potreb in načrta, ki ga pripravi tekmovalna komisija RZS.

AD7
Obravnava in opredelitev rokov za izvedbo usposabljanj vodstev ribiških družin v letu 2021.

Komisija je gradivo prejela v pisni obliki. Zaradi odpovedi usposabljanj za vodstva ribiških družin zaradi epidemije Covid-19 v letu 2020, komisija načrtuje izvedbo seminarjev, ki bi morala biti izvedena v preteklem letu. Prav tako načrtuje izvedbo usposabljanj, ki jih bodo predlagala vodstva ribiških družin.

Sprejet je bil:
Sklep 11: sprejme se sklep, da se izvedeta usposabljanji »Vpliv klimatskih sprememb na ribiško upravljanje« in »Vodenje RD in koristna Web orodja za vodenje« v jesenskem ali zimskem roku.

AD8
Razno

Brez predlogov in razprave.

Ljubljana, dne 18. 2. 2021. 


Zabeležila: 								Predsednik komisije: 
Andreja BAVDAŽ							Djordje VUČKOVIĆ




OPOMBA: sekretar RZS objavi zapisnik na spletnih straneh zveze po njegovi verifikaciji na seji UO.

Po verifikaciji predsedujočega kopije zapisnika v e- verziji prejmejo:
· člani komisije,
· člani UO,
· v zapisniku zadolženi posamezniki,
· arhiv RZS.

Zapis prejemnikov po elektronski pošti je v arhivu RZS.

Datum verifikacije zapisnika na seji UO RZS: ____________ 2021.

